**Р Е Ш Е Н И Е № ПВ-8-П/2015г.**

Процедурата по реда на глава шеста от Закона за опазване на околната среда за инвестиционно предложение (ИП): **„Осигуряване на проводимост на коритото на р. Марица, чрез разкриване на централната руслова част** в землището на с. Чешнегирово, община Садово, област Пловдив” е започнала с внасяне в Регионалната инспекция по околната среда и водите /РИОСВ/– гр. Пловдив на уведомление с вх. № ОВОС - 268/30.03.2015г. от Възложителя – **ЕТ „ПАНДО- Димитър Пандуров”,**

1. На основание чл.4а, ал.1 от Наредбата за условията и реда за извършване на оценка на въздействието върху околната среда /Наредба за ОВОС/, с писмо изх. № ОВОС – 268/02.04.2015г. уведомлението е изпратено на Басейнова Дирекция за управление на водите в Източнобеломорски район - Пловдив (БДУВ ИБР Пловдив), с молба за становище съгласно чл. 155, ал. 1, т. 23 от Закона за водите, относно допустимостта на инвестиционното предложение спрямо режимите, определени в утвърдени планове за управление на речните басейни и планове за управление на риска от наводнения.
2. С писмо изх. № КД-04-119/14.04.2015г., вх. № ОВОС-268/16.04.2015г. БДУВ ИБР Пловдив е изискала предоставяне на допълнителна информация, свързана с ИП.
3. С писмо изх. № ОВОС-268/21.04.2015г. Възложителят е уведомен за обстоятелството по т. 2, като му е предоставено копие от писмото на БД ИБР. Поставен е срок за предоставяне на допълнителната информация до 20.05.2015г.

**4.** Писмото е връчено на Възложителя с разписка на 23.04.2015г. Към днешна дата Възложителят не е представил изисканата документация и не е уведомил РИОСВ-Пловдив за необходимост от допълнително време за предоставянето й.

**5**. Въз основа на изложеното фактическо обстоятелство, на основание чл. 5, ал. 5 от Наредбата за ОВОС и чл. 56, ал. 2, във връзка с чл.30, ал.2 от Административнопроцесуалния кодекс /АПК/

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимостза инвестиционно предложение: **„Осигуряване на проводимост на коритото на р.Марица, чрез разкриване на централната руслова част** в землището на с. Чешнегирово.

С прекратяване на процедурата по реда на глава шеста от Закона за опазване на околната среда за инвестиционното предложение, не се изключва възможността на Възложителя да подаде ново уведомление по реда на Наредбата за ОВОС.

**Решението може да бъде обжалвано чрез РИОСВ- Пловдив пред Министъра на околната среда и водите и/или Административен съд– Пловдив в 14-дневен срок от съобщаването му на заинтересованите лица и организации по реда на Административно- процесуалния кодекс.**

**Доц. Стефан Шилев 23.06.2015г.**

*Директор на РИОСВ - Пловдив*